CELEX: 62015TN0174
Language: da
Date: 2015-04-08 00:00:00
Title: Sag T-174/15: Sag anlagt den 8. april 2015 — EFB mod Kommissionen

22.6.2015   
            
            
               DA
            
            
               Den Europæiske Unions Tidende
            
            
               C 205/35
            
         Sag anlagt den 8. april 2015 — EFB mod Kommissionen
   (Sag T-174/15)
   (2015/C 205/47)
   Processprog: engelsk
   
      Parter
   
   
      Sagsøger: European Federation of Biotechnology (EFB) (Liège, Belgien) (ved advokaterne M. Troncoso Ferrer og S. Moya Izquierdo)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling, og sagsøgeren gives medhold.
            
         
               —
            
            
               Europa-Kommissionen tilpligtes at betale sagsøgeren 36  457,79 EUR.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med denne påstand har sagsøgeren anmodet Retten om at fastslå, at Europa-Kommissionen har tilsidesat sine kontraktlige forpligtelser i henhold til kontrakten af 24. januar 2007 vedrørende projektet for European Federation of Biotechnology Latin American Action on Functional Foods med referencen CT-2006-043158 (herefter »kontrakten«) og fremsat påstand om betaling af det endelige beløb på 36  457,79 EUR.
   Til støtte for søgsmålet har sagsøgeren anført seks anbringender.
   
               1.
            
            
               Første anbringende vedrører et åbenbart fejlagtigt skøn med hensyn til flere støtteberettigede omkostninger, hvilket udgør en fejl i forbindelse med bedømmelsen af beviserne i strid med artikel 1315 i den belgiske code civil.
            
         
               2.
            
            
               Andet anbringende vedrører tilsidesættelse af artikel II.20 og II.6 i kontraktens almindelige betingelser.
            
         
               3.
            
            
               Tredje anbringende vedrører tilsidesættelse af artikel 1134 i den belgiske code civil og princippet om, at kontrakterne skal gennemføres i god tro.
            
         
               4.
            
            
               Fjerde anbringende vedrører Europa-Kommissionens manglende begrundelse ved afvisningen af at godtgøre nogle omkostninger.
            
         
               5.
            
            
               Femte anbringende vedrører tilsidesættelse af princippet om beskyttelse af den berettigede forventning.
            
         
               6.
            
            
               Sjette anbringende vedrører manglende klarhed i de regler, der finder anvendelse på sjette rammeprogram for forskning og teknologisk udvikling (herefter »RP6«).